
Óbarok Község Önkormányzat Képviselő-testületének
2026. szeptember 22. napjára összehívott 
rendes, nyílt ülésére








Előterjesztés címe és tárgya: 

Az Óbarki Kisvakond Óvoda 2026/2027. nevelési évi munkatervének jóváhagyásáról, és az óvoda heti és éves nyitvatartási idejének, valamint a beíratás időpontjának meghatározásáról

Tárgykört rendező jogszabály:
- a nemzeti köznevelésről szóló 2011. évi CXC. törvény










Előterjesztő:			Mészáros Kartal polgármester
Az előterjesztést készítette: 	Dr. Fehér Diána aljegyző
				Freész Józsefné jegyzőkönyvvezető


Tisztelt Képviselő-testület!

Bócsiné Mészáros Anna óvodavezető elkészítette az Óbarki Kisvakond Óvoda 2026/2027. nevelési évére vonatkozó munkatervét.

A közneveléssel kapcsolatos egyes törvények módosításáról szóló 2026. évi XLVII. törvény rendelkezései megváltoztatták az intézményi dokumentumok kodifikációs eljárásrendjét. 
Ennek megfelelően a 2011. évi CXC. törvény 25. §, 26. §, 27. §, és 70. §-aiban foglaltak szerint az intézmény működését meghatározó dokumentumokat (SZMSZ, PP, Házirend, Munkaterv) a nevelőtestület fogadja el, az igazgató hagyja jóvá. A dokumentumok azon rendelkezéseinek hatálybalépéséhez, amelyekből a fenntartóra többletkötelezettség hárul, a fenntartó egyetértése szükséges.

A munkaterv tervezett időpontokat tartalmaz az óvoda felvételi időpontjáról, a heti és éves nyitva tartásról. Az erről szóló döntés a nemzeti köznevelésről szóló 2011. évi CXC. törvény 83. §-a szerint:

„83. § (2) A fenntartó
a) e törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról,
b) dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról,
c) meghatározza a köznevelési intézmény költségvetését, továbbá – tankerületi központ által fenntartott köznevelési intézmény kivételével – a kérhető térítési díj és tandíj megállapításának szabályait, a szociális alapon adható kedvezmények feltételeit,
d) meghatározza az adott nevelési évben indítható óvodai csoportok számát, az adott tanítási évben az iskolában indítható osztályok, a kollégiumban szervezhető csoportok számát,
e) ellenőrizheti a köznevelési intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményben továbbá a gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket; ha a fenntartó nem települési önkormányzat, a tanuló- és gyermekbalesetet jelenti a nevelési-oktatási intézmény székhelye szerint illetékes köznevelési feladatokat ellátó hatóságnak,
f)
g) jóváhagyja a köznevelési intézmény SZMSZ-ét, pedagógiai programját, éves munkatervét, továbbképzési programját, tantárgyfelosztását,
h) értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét,
i) ellenőrzi a házirendet.
j) dönt a nevelési-oktatási intézmény munkáját átfogó elemzések, értékelések, beszámolók elfogadásáról.”

Kérem a T. Képviselő-testületet, hogy mellékelt határozati javaslatokat megtárgyalni és arról dönteni szíveskedjen.


Óbarok, 2026. szeptember 18.
Tisztelettel:
		Mészáros Kartal
 		   polgármester 

/2026. (IX. 22.) határozata

Az Óbarki Kisvakond Óvoda 2026-2027. nevelési évi munkatervének jóváhagyásáról

Óbarok Község Önkormányzat Képviselő-testülete megtárgyalta az Óbarok Község Önkormányzat fenntartásában működő Óbarki Kisvakond Óvoda 2026-2027. nevelési évre vonatkozó munkatervét a jelen előterjesztés mellékletében foglaltak alapján tudomásul veszi.

Határidő: 	azonnal
							Felelős: 	polgármester

2) 
Óbarok Község Önkormányzat Képviselő-testületének
/2026. (IX. 22.) határozata 

Az Óbarki Kisvakond Óvoda 2026-2027. nevelési év heti és éves nyitvatartási idejének, valamint a beíratás időpontjának meghatározásáról

Óbarok Község Önkormányzat Képviselő-testülete úgy határoz, hogy a fenntartásában lévő Óbarki Kisvakond Óvoda 2026-2027. nevelési évre vonatkozóan;

Az óvodai nevelési év rendje:

Nevelési év: 		2026. szeptember 1-től 2027. augusztus 31-ig.

Napi nyitva tartás: 	7 órától – 17 óráig

Zárva tartások:
NYÁRI:	2027.07.12-től –2027.08.20-ig
		A nyári zárva tartás időpontjáról a szülőket február 15-ig értesíteni 
		kell!
	NEVELÉS NÉLKÜLI NAPOK:
		2026. december 28., 29., 30.,31.  – szakmai továbbképzés, alkalmazotti értekezlet
		2027. március 12.            	     – kirándulás

A nevelés nélküli napokról 5 nappal a szülőket tájékoztatni szükséges! 

Az óvoda bemutatkozását szolgáló nyílt nap:
2027. március 25.: 	„KUKUCCS” nyílt nap az óvodás gyermekek szülei számára
2027. április 29.: 	„OVIKÓSTOLÓ” nyílt nap új gyermekek szülei számára

Óvodai beiratkozás tervezett időpontja:
2027. május 3-4.: Óvodai beiratkozás


Határidő: 	folyamatos
Felelős: 	polgármester

